CELEX: 32012R0399
Language: et
Date: 2012-05-07 00:00:00
Title: Komisjoni rakendusmäärus (EL) nr 399/2012, 7. mai 2012 , teatavate kaupade klassifitseerimise kohta kombineeritud nomenklatuuris

11.5.2012   
            
            
               ET
            
            
               Euroopa Liidu Teataja
            
            
               L 124/11
            
         KOMISJONI RAKENDUSMÄÄRUS (EL) nr 399/2012,
   7. mai 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Kokkumonteerimata toode (nn „batuudi turvavõrk”), mis koosneb järgmistest osadest:
                  
                              —
                           
                           
                              võrk 6 plõksklambriga,
                           
                        
                              —
                           
                           
                              6 vahtplastikuga kaetud ülemist metall-latti,
                           
                        
                              —
                           
                           
                              6 vahtplastikuga kaetud ja külgekeevitatud paigaldustoendiga varustatud alumist metall-latti,
                           
                        
                              —
                           
                           
                              12 ühenduslüliga kummiriba,
                           
                        
                              —
                           
                           
                              12 lukustusmutriga kruvi.
                           
                        Iga ülemine latt kinnitatakse alumise lati otsa, mis seejärel kinnitatakse batuudi jalgade külge, kasutades kruvisid ja lukustusmutreid.
                  Võrk on kokku õmmeldud silindriks ja selle suurus vastab konkreetse batuudi suurusele. Võrgul on sisenemisava, mille saab sulgeda tõmblukuga.
                  Võrgu ülemises osas asuvad plõksklambrid kinnitatakse metall-lattide ülemiste otste külge.
                  Ühenduslülidega kummiribasid kasutatakse selleks, et kinnitada võrgu alumine serv batuudi raami külge.
               
               
                  9506 91 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2.a ja 6, XI jaotise märkuse 1 punktiga t, grupi 95 märkusega 3 ning CN-koodide 9506, 9506 91 ja 9506 91 90 sõnastusega.
                  Arvestades võrgu kuju ja omadusi, eelkõige asjaolu, et see on valmis paigaldamiseks konkreetsele batuudile, kuna sel on metall-latid, kruvid, mutrid, plõksklambrid ja ühenduslülidega kummiribad, sobib turvavõrk kasutamiseks üksnes vastava batuudi korral (vt grupp 95, märkus 3). Turvavõrku tuleb seepärast vaadelda kui rubriiki 9506 kuuluva üldkehaliste harjutuste jaoks ettenähtud toote lisaseadist.
                  Toodet ei saa klassifitseerida rubriiki 5608 kuuluvaks muuks valmis võrguks, kuna grupi 95 tooted on XI jaotisest välja jäetud (vt XI jaotis, märkus 1, punkt t).
                  Seepärast tuleb batuudi turvavõrk klassifitseerida CN-koodi 9506 91 90 alla kuuluvaks muuks üldkehaliste harjutuste, võimlemis- ning kergejõustikutarbeks ja -inventariks.